
Moj otac i amidža suvlasnici su jedne parcele u industrijskoj zoni grada i među njima se pred sudom vodi spor oko nje. Htio bih znati mora li se na tu zemlju davati ***[zekat](https://pitajucene.com/search/zekat/questions/ "Pretraži pitanja o zekatu")***. Jesam li ja, koji sam sin jedinac, obavezan davati zekat na tu parcelu, s obzirom na to da sam jedini ja zaposlen? Također, mora li se davati zekat na kiriju za stan u visini od stotinu i pedeset američkih dolara? Tržišna vrijednost tog stana iznosi sedamdeset hiljada dolara?


* 
* 
* 
* 
* 
* 
* 

 
Daje li se zekat na zemlju i iznajmljeni stan?

Allahu, Tebi pripadaju hvala i zahvala! Na vaše pitanje možemo odgovoriti s nekoliko aspekata.


Prvo, ***[zekat](https://pitajucene.com/search/zekat/questions/ "Pretraži pitanja o zekatu")*** se ne daje na zemlju ni na kuću ni na poslovni prostor, ma kolika bila njihova tržišna vrijednost, izuzev ako čovjek time trguje, to jest kupuje i prodaje da bi ostvario određenu zaradu. Kad je riječ o tome, zekat se daje na kiriju ako dostigne nisab i ako taj ***[imetak](https://pitajucene.com/search/imetak/questions/ "Pretraži pitanja o imetku")*** pregodini u čovjeka. Šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")*** veli: “…a ako se nekretnina daje pod zakup, zekat se ne daje na nju kao na svojinu već se daje na kiriju ako je dostigla nisab, i to nakon što taj imetak pregodini u čovjeka” (Medžmuu fetava, 14/167). Na temelju toga možemo kazati da niste dužni davati zekat na stan koji ste spomenuli, ali ste dužni davati zekat na kiriju ako dostigne nisab (vrijednost pet stotina devedeset i pet grama srebra) i ako taj imetak pregodini u vas.


Drugo, sin nije dužan izdvajati zekat na očev imetak jer obaveza zekata pada na vlasnika imetka, ali može, ako hoće učiniti ocu dobročinstvo, izdvojiti zekat, i to uz njegovo dopuštenje. A Svevišnji Allah najbolje zna.


   

Odgovor preuzet sa stranice islamqa, pod nadzorom šejha ***[Saliha Munedžida](https://pitajucene.com/search/Muned%C5%BEd%C5%BEid/answers/ "Pretraži odgovore od Saliha Munedžida")***


<https://islamqa.info>


